[{"text_idx": "#000001", "text": "Disgrifiad o\u2019r llun, Roald Dahl"}, {"text_idx": "#000002", "text": "Roedd Roald Dahl yn stori\u0308wr heb ei ail. Mae gwerthiant ei lyfrau - mwy na 200 miliwn hyd yma - yn ffordd amlwg o fesur ei lwyddiant. Ond mae effaith Dahl yn ddyfnach, gan iddo ysbrydoli dychymyg plant ac oedolion, ac annog amrywiaeth o ffilmiau, sioeau llwyfan, nwyddau di-ri a hyd yn oed bariau siocled."}, {"text_idx": "#000003", "text": "Cymeriadau Dahl sy'n dominyddu unrhyw drafodaeth am yr awdur - Willy Wonka, y BFG, Matilda. Ond beth am y dyn ei hun, yr un wnaeth greu byd llenyddol sydd wedi dod a\u0302 chymaint o bleser i genedlaethau o blant a'u rhieni?"}, {"text_idx": "#000005", "text": "Bydd cryn ymdrech i hybu ro\u0302l Cymru wrth feithrin Roald Dahl pan mae'r byd yn nodi canmlwyddiant ei eni yn 2016. Tra iddo gael ei fagu yng Nghaerdydd, mae ei gefndir Norwyaidd a'i fywyd fel oedolyn yn Lloegr wedi golygu nad yw Cymru bob tro wedi gwneud y gorau o'r cysylltiad."}, {"text_idx": "#000006", "text": "\"Dyw e ddim wedi ei ddefnyddio'n ddigon aml yng Nghaerdydd fel eicon diwylliannol. Mae'n gyfle i ail-gipio Roald Dahl a'i hawlio fel un ohonom ni,\" medd Graeme Farrow, cyfarwyddwr artistig Canolfan Mileniwm Cymru, sydd wedi ymdrechu i greu dathliad penblwydd Cymreig i nodi'r canmlwyddiant."}, {"text_idx": "#000007", "text": "\"Mae Roald Dahl yn fab i Gaerdydd, ac mae wedi'i gysylltu'n arbennig a\u0302'r bae. Roedd ei dad yn gweithio yn y Gyfnewidfa Lo, tu allan i'n adeilad ni mae Plas Roald Dahl, tra bo'r eglwys Norwyaidd rownd y gornel."}, {"text_idx": "#000009", "text": "Fel canmlwyddiant Dylan Thomas yn 2014, mae'r digwyddiadau i nodi 100 mlynedd ers geni Roald Dahl yn cynnwys y celfyddydau, ysgolion a'r diwydiant twristiaeth yng Nghymru."}, {"text_idx": "#000013", "text": "Mae'n addo \"tri diwrnod rhyfeddol\" ym mis Medi pan fydd Caerdydd yn dod yn ganolbwynt i ddathliadau canmlwyddiant Roald Dahl. Bydd cast o filoedd o actorion, cantorion, dawnswyr ac aelodau cyffredin o'r cyhoedd yn cymryd rhan mewn digwyddiad a ysbrydolwyd gan ddychymyg anhygoel Dahl."}, {"text_idx": "#000014", "text": "\"Fe fydd llawer o gymeriadau Dahl yn bresennol, ond bydd rhythm y ddinas - a deddfau ffiseg - yn newid er mwyn i ni ddangos ychydig o ddychymyg Dahl. Bydd Caerdydd yn troi'n 'ddinas yr annisgwyl', a bydd bywyd go iawn yn llawn pethau annisgwyl.\""}, {"text_idx": "#000015", "text": "Nid yw Jamieson am ddatgelu gormod am yr hyn mae wedi ei gynllunio, ond bydd cymeriadau a chreadigaethau o lyfrau Roald Dahl yn chwarae rhan ganolog. Mae'n gobeithio recriwtio \"brwdfrydwyr\" i fod yn rhan o'r sioe, gydag \"ystod eang o sgiliau a hudoliaethau\" yn cael eu harddangos."}, {"text_idx": "#000017", "text": "\"Mae'n wych i weithio gyda gymaint o bobl. Y mwyaf yw maint y digwyddiad a'r achlysur, y mwyaf maen nhw'w llwyddo i ymateb i'r her.\""}, {"text_idx": "#000020", "text": "Llenyddiaeth Cymru, sy'n hyrwyddo darllen ac ysgrifennu, sy'n dosbarthu arian i sefydliadau sy'n gobeithio llwyfannu eu digwyddiadau eu hunain i ddathlu'r canmlwyddiant."}, {"text_idx": "#000021", "text": "Dywedodd y prif weithredwr, Lleucu Siencyn, ei bod yn chwilio am ddigwyddiadau sy'n canolbwyntio ar y \"gwneuthurwyr drygioni, meistri'r dyfeisio, a hyrwyddwyr daioni.\""}, {"text_idx": "#000022", "text": "\"Yr her yw i ddod a\u0302 Dahl yn o\u0302l i Gymru. Mae'n un ohonom ni, ond dydy llawer o bobl ddim yn sylweddoli hynny. Felly gadewch i ni wneud yn siw\u0302r ein bod yn dod a\u0302 Dahl yn o\u0302l i Gymru, ac ein bod ni'n ei wneud hi'n flwyddyn i gofio,\" meddai."}, {"text_idx": "#000024", "text": "Prif StraeonBwrdd iechyd yn ymddiheuro wedi bron i ddegawdPublished3 awr yn o\u0302lCyfarfod i drafod newidiadau bwrdd rheoli URCPublished3 awr yn o\u0302lGemau rhagbrofol Euro 2024: Croatia 1-1 CymruPublished14 awr yn o\u0302l"}, {"text_idx": "#000028", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000029", "text": "Cofio Tre\u0302n Bach y Mwmbwls"}, {"text_idx": "#000031", "text": "Goleuadau'r Gogledd yn goleuo'r awyr dros nos"}, {"text_idx": "#000032", "text": "Luka Modric\u0301, a'r rhwystrau eraill ar y llwybr i Euro 2024"}]